प्रिंसिपल ने छात्रा को तीसरी मंजिल से गिराया  
चंडीगढ़ के सेंट ज़ेवियर स्कूल की एक छात्रा स्कूल की तीसरी मंज़िल से गिर गई। छात्रा ने स्कूल के प्रिंसिपल पर धक्का देने का आरोप लगाया है।
चंडीगढ़ के सेंट ज़ेवियर स्कूल की एक छात्रा स्कूल की तीसरी मंज़िल से गिर गई। दसवीं की इस छात्रा ने स्कूल के प्रिंसिपल पर उसे धक्का देने का आरोप लगाया है। छात्रा को अस्पताल में भर्ती कराया गया है। उसका जबड़ा और शरीर की कई हड्डियां टूट गई हैं।   छात्रा का आरोप है कि प्रिंसिपल ने उसे स्कूल ख़त्म होने के बाद अपनी एक दोस्त के साथ स्कूल में रुकने पर तीसरी मंज़िल से धक्का दे दिया। स्कूल प्रशासन प्रिंसिपल पर लगे इन आरोपों को नकार रहा है। उधर, पुलिस ने छात्रा के घरवालों की शिकायत पर मामला दर्ज कर जांच शुरू कर दी है।